Illalla televisiossa: Oikea tuhkimotarina: Pyrki avustajaksi – otettiin pääosaan Sean Conneryn kanssa - Viihde - Ilta-Sanomat
Illalla televisiossa: Oikea tuhkimotarina: Pyrki avustajaksi – otettiin pääosaan Sean Conneryn kanssa
Sean Connery esittää Elämän edessä -elokuvassa erakoitunutta kirjailijaa, joka ystävystyy nuoren koripallolupauksen Jamalin (Rob Brown) kanssa. (KUVA: )
Julkaistu: 9.12.2014 6:14 , Päivitetty: 9.12.2014 15:05
Rob Brown ajatteli ansaita hiukan taskurahaa avustajana, mutta elokuvan myötä urkenikin ura näyttelijänä.
Elämän edessä, Kutonen klo 22.00
Rob Brown http://www.is.fi/haku/?search-term=rob+brownoli tavallinen koululainen, jolla oli liian iso kännykkälasku, mutta ei hajuakaan näyttelemisestä. Silti hän päätyi Sean Conneryn http://www.is.fi/haku/?search-term=sean+connerynvastanäyttelijäksi.
Kaikki lähti tuotantoyhtiön ilmoituksesta Brownin newyorkilaiskoulun seinällä: etsitään 16-vuotiasta tummaihoista poikaa, joka osaa pelata koripalloa. Tarjolla rooli samassa elokuvassa Sean Conneryn kanssa. Brown ei aikonut hakea näyttelijäksi, sillä hänellä ei ollut siitä mitään kokemusta. 300 dollarin kännykkälasku oli kuitenkin saanut Brownin äidin raivoihinsa ja nuoren miehen etsimään tapaa ansaita hiukan taskurahaa. Brown ajatteli voivansa ehkä saada töitä avustajana ja meni koekuvauspaikalle. Soittaa hän ei voinut, koska kännykkälasku oli jo tarpeeksi iso.
Kuinka ollakaan: Brown palkattiin loistokouluun pääsevän koripallolupauksen Jamalin rooliin. Gus Van Santinhttp://www.is.fi/haku/?search-term=gus+van+santin ohjaama Finding Forrester -elokuva valmistui 2000 ja Brown sai suorituksestaan palkintoja ja suitsutusta kriitikoilta. Nuorella Brownilla arveltiin olevan pino uusia käsikirjoituksia odottamassa, mutta Brown palasi takaisin koulun penkille.
– Aion edelleen opiskella insinööriksi. Pysyn koulussa, menen yliopistoon, opiskelen insinööriksi, Brown kertoi Hollywood.com-sivustollehttp://www.hollywood.com/static/finding-forrester-rob-brown-interview.
”Sean Connery käski opiskella”
Vuonna 2002 Brown aloitti opinnot Amherst Collegessa, pääaineenaan psykologia. Hän pelasi amerikkalaista jalkapalloa koulun joukkueessa, mutta näyttelemistä hän ei jättänyt. Vuonna 2008 ilmestyi Express – Ernie Davisin tarina, jossa Brown näytteli todellista henkilöä, 1960-luvulla amerikkalaisessa jalkapallossa itsensä läpi lyönyttä Ernie Davisiahttp://www.is.fi/haku/?search-term=ernie+davisia. Davisin lupaava ura loppui traagisesti, kun hän menehtyi vain 23-vuotiaana leukemiaan.
Ketä on kiittäminen siitä, että kaiken hypen keskellä nuori koululainen palasi koulun penkille ja hankki vielä korkeakoulututkinnon? Hänen ensimmäistä vastanäyttelijäänsä Sean Conneryä.
– Yksi hänen minulle sanomistaan asioista oli, että käy koulut loppuun ja hanki tutkinto, koska hän itse ei aikoinaan tehnyt sitä. Siinä on yksi syy siihen, miksi en ole lähtenyt Los Angelesiin ja yrittänyt lyödä siellä läpi. Sean Connery käski olla tekemättä niin, Brown kertoi CY Interviewhttp://www.cyinterview.com/2008/10/rob-brown/ -sivustolle.
Televisiossa Brown on nähty myös HBO:n tuottamassa Treme-sarjassa, jossa hän esitti jazztrumpetisti Delmond Lambreauxia.